**NÁVRHY NA KONCEPČNÉ RIEŠENIE DVOJITÝCH KARIÉR V ŠPORTE**

**Problematika dvojitej kariéry je komplexnou záležitosťou a vecne sa dotýka viacerých rezortov. Predovšetkým školstva, ale aj rezortu práce a sociálnych vecí a zdravotníctva, či rezortu hospodárstva, ale obrany, vnútra (rezortné športové strediská).**
**MŠVVaŠ SR ako najvyšší orgán štátnej správy, ktorý má v zodpovednosti oblasť športu, by mal byť hlavným nositeľom opatrení na podporu dvojitej kariéry športovcov a spolupráce so spomínanými rezortmi.**

* **Aké sú nedostatky a medzery v zákonoch a smerniciach na Slovensku, ktoré sa týkajú dvojitých kariér športovcov?
 - chýbajúca spolupráca medzi rezortmi a koordinácia zo strany vlády SR
- chýbajúce koncepčno-legislatívne zastrešenie otázok DK.
- chýbajúce poradenstvo pre športovcov poskytované sieťou expertov
- chýbajúce špecializované odborné kurzy poradenstva k DK pre trénerov, výchovných/profesijných poradcov, tútorov, študijných poradcov
- chýbajúce školenia pre športovcov zamerané na self-manažment, právne a ekonomické vzdelanie, podnikanie, zdravý životný štýl, personálny rozvoj...**

**Téma č. 1: Podpora vzdelávania talentovaných a vrcholových športovcov (stav, legislatíva, stredné športové školy, vysoké školy)**

* **ZÁKON O ŠPORTE č. 440, § 33: Medzi povinnosti športovej organizácie patrí aj bod f):**
* **umožniť športovcovi prípravu na povolanie, ak ide o žiaka strednej školy alebo študenta vysokej školy
§ 48: body c) a d):**
* **rešpektovať voľbu talentovaného športovca pri výbere strednej školy alebo vysokej školy a prípravu na povolanie,**
* **Vznikom strednej športovej školy športovci budú môcť získať vzdelanie v 3 typoch SŠ (od 1.9.2019):
a) Úplné stredné vzdelanie (napr. v odbore „Údržba a prevádzkovanie športových zariadení“),
b) Všeobecné stredné vzdelanie (v súčasnosti šp. gymnázium – študijný program 7902 J 77 – šport),
c) Úplné stredné odborné vzdelanie (napr. v odbore manažment športu, organizátor športu, športový odborník, atď.).
Stredná športová škola bude musieť poskytovať aj:
• psychologickú podporu
• tútoring**
* **Implementácia do Zákona o VŠ štatútu štátneho reprezentanta, umožní jednoduchší prístup k odbornej spôsobilosti (kvalifikácii) uznávaním športových skúseností vrcholových športovcov.**
* **VŠ - chýba možnosť požiadať o individuálny študijný plán – na rozdiel od strednej školy, kde takáto možnosť je,**
* **flexibilné formy výučby (individuálny učebný, diaľkové, externé štúdium, tútorstvo, doučovanie, asistenti, konzultácie a pod.), aby mohli kompenzovať absencie z pravidelnej školskej/vysokoškolskej dochádzky kvôli športovým súťažiam alebo sústredeniam v zahraničí,**
* **povoliť individuálnym plánom prekročiť max. zákonom povolenú dĺžku štúdia,**
* **skrátiť dĺžku externého Bc. štúdia na 3 roky - nakoľko mnohí športovci popri športe získavajú trénerskú kvalifikáciu, ktorú by si takýmto štúdiom zvýšili, ale nemuseli ju študovať odznova a 4 roky,**
* **štipendijná podpora nielen individuálnych športovcov, ale aj športovcov v kolektívnych športoch – štipendiá na ubytovanie a stravu (formou voucheru),**
* **možnosť špeciálnych mobilít pre študentov - štúdium a športový tréning v zahraničí,**
* **vytvoriť a akreditovať špeciálny ŠP pre vrcholových športovcov**
* **poradenstvo k dvojitej kariére športovcov**
* **poradenská sieť odborníkov:
- tréneri, alebo osobitní poradcovia (tútori) na športových zväzoch, v rezortných športových strediskách (profesionáli alebo dobrovoľníci)
- odborníci v organizáciách zastupujúcich športovcov
- výchovní a profesijní poradcovia na školách
- športoví psychológovia
- odborníci na VŠ, ktorí majú na starosti študijné záležitosti – študijní prodekani
- súkromní profesionálni poradcovia**
* **absolvovanie odborného školenia z oblasti duálnej kariéry (napr. formou špecializačného akreditovaného kurzu v rámci ďalšieho vzdelávania)**
* **zabezpečiť kvalitu týchto kurzov – akreditácia (pozn.: odporúčanie záverov rady)**
* **prípadné začlenenie do Národnej sústavy kvalifikácií ??? (pozn.: odporúčanie záverov rady)**
* **vysoké nároky na vzdelanie trénerov**
* **nielen starostlivosť o rast športovej výkonnosti ale aj o vzdelanie a budúcu civilnú kariéru športovca (zakomponovať do zmluvy s trénerom).**
* **školenia pre športovcov (napríklad zamerané na self-management, vedomosti o svojich právach a povinnostiach v role športovca, zdravý životný štýl, personálny rozvoj a pod.) v primeranej forme (pre maloletých so súhlasom a v spolupráci s rodičmi),**

**Téma č. 2: Podpora dvojitých kariér športovcov zo strany rezortov zdravotníctva a sociálnych vecí (existujúca legislatíva, stav, možnosti zlepšenia podpory, spolupráca s inými rezortmi)**

* **Tréneri zdravotne oslabených športovcov:
- často pracujú na čiastočný úväzok
- zabezpečiť špecifické opatrenia u zamestnávateľov (finančné náhrady, medzinárodné súťaže, kempy...) ako časť dohody o kolektívnom vyjednávaní pre profesionálnych trénerov zdravotne oslabených športovcov (napr. ako súčasť kolektívnej zmluvy)**
* **Profesionálni športovci by mali mať možnosť predplatiť si penzijné programy s úpravou dane a neskôr po ukončení športovej kariéry využiť financie na štúdium a vzdelávacie programy alebo podporu pri začiatku podnikania.**
* **vytvoriť schému financovania sociálneho zabezpečenia a odchodu do dôchodku už počas športovej kariéry športovca, ktoré by kompenzovalo roky strávené reprezentovaním krajiny počas športovej kariéry, kedy športovci nedostávali žiadne penzijné príspevky.**
* **Vytvoriť sieť partnerov - verejných inštitúcií v oblasti športu a zamestnávania, za účelom umožniť vrcholovým športovcom vrátane zdravotne oslabených, kombinovať optimálnym spôsobom športovú kariéru a odbornú kariéru vo verejných službách (armáda, polícia, colná správa, atď.) a súkromnom podnikaní.**
* **Kurzy samoriadenia, poznania práv a povinností v roli športovca, zdravý životný štýl, personálny rozvoj, finančný manažment u nás neexistujú...**

**Téma č. 3: Podpora dvojitých kariér športovcov zo strany rezortu práce a hospodárstva (existujúca legislatíva, stav, možnosti zlepšenia podpory, spolupráca s inými rezortmi)**

* **V neskoršom veku skĺbenia kariéry vrcholového športovca a zamestnania,**
* **V oblastiach práce, ktoré nesúvisia so športom a športovým výkonom je táto kombinácia športovania a zamestnania podstatne ťažšia,**
* **Zamestnávatelia z rôznych dôvodov nie sú ochotní vychádzať v ústrety svojim zamestnancom–športovcom v ich snahe o flexibilné kombinovanie týchto dvoch kariér,**
* **Zamestnanci-športovci ponúkajú aj benefity (výrazné osobnostné vlastnosti a postoje, ako sú cieľavedomosť, vytrvalosť, disciplína, schopnosť prekonávania prekážok, adaptácie atď.),**
* **Rozvíjať komunikáciu a spoluprácu s organizáciami zastupujúcimi zamestnávateľov (profesijné komory, cechy), či už formou kampaní, seminárov, dohôd a pod.,**
* **možnosť pracovať na polovičný/čiastočný pracovný úväzok**
* **Pre športovcov, ktorí sa blížia k sklonku svojej športovej kariéry, ktorí sú v tzv. tranzitnej fáze, by mali mať prístup k poradenstvu nielen ohľadom dvojitej kariéry a ale v prípade, že plánujú byť SZČO aj v oblasti vlastného podnikania (živnosti). Prípadne mať jednoduchší prístup k odbornej spôsobilosti v športe, ktorá by im umožnila byť SZČO, uznávaním ich predchádzajúcich skúseností ako športového reprezentanta.**

**ZÁVERY:**

Je potrebné pripraviť systémové opatrenia, pripraviť národný pilotný projekt a rozbehnúť systémovú podporu dvojitých kariér v športe. Medzirezortne vypracovať národný koncepčno-strategický dokument za účelom zabezpečenia DK mladých talentovaných športovcov.

1. Upraviť existujúcu legislatívu s cieľom umožniť rozvoj DK športovcov podporou opatrení ale aj odstránením bariér ohľadom predĺženia štúdia, odbornej prípravy alebo ďalších znevýhodnení, ktoré sa dotýkajú športovcov.
2. Vytvoriť a akreditovať Kurz poradenstva pre DK v rámci ďalšieho vzdelávania športovcov. Prevádzkovateľmi by mali byť NŠC, športové zväzy, vysoké školy, športové akadémie, atď.
3. Implementovať do Zákona o VŠ štatút štátneho reprezentanta, umožniť jednoduchší prístup k odbornej spôsobilosti (kvalifikácii) uznávaním športových skúseností vrcholových športovcov.
4. Zakomponovať široký front inštitúcií (štátnych, súkromných, mimovládnych, športových aj nešportových, ADECCO Slovakia, atď.) do odborného garantovania zastrešujúceho kariérne poradenstvo, odborné konzultácie i umiestnenie športovca na trhu práce.

**Záver:**

Na základe skúseností z projektu DC4AC, ktorý sme realizovali v rokoch 2016 a 2017 v rámci schémy ERASMUS+ a skúseností v iných krajinách, navrhujeme, aby MŠ VVŠ SR a Slovenský Olympijský výbor v spolupráci s NŠC pripravilo koncepciu podpory dvojitej kariéry športovcov na Slovensku a kontaktovalo ostatné zainteresované ministerstvá s cieľom vypracovať legislatívny koncepčný materiál, ktorý by zmenil nevyhovujúci stav v danej oblasti podpory talentovaných a vrcholových športovcov.

**Príklad projektu podpory DK v Čechách zo strany Českého olympijského výboru:**

**Autori:** ČOV + štátne inštitúcie + komerčné spoločnosti + VŠ + vrcholoví športovci (ambasádor - Kateřina Neumannová)

**Ciele programu:**

Podpora vrcholových športovcov aj po ukončení športovej kariéry – 3 piliere:

* Vzdelávanie
* Poradenstvo
* Zapojenie do pracovného procesu

1. Vzdelávanie:

1. Krátkodobé vzdelávacie kurzy ukončené certifikátom
2. Dlhodobé vzdelávacie programy v spolupráci s VŠ vedúce k VŠ titulu

2. Odborné poradenstvo:

* rozbor silných a slabých stránok športovca s ponukou pre firmy
* osobné konzultácie zamerané na uplatnenie sa na TP
* konzultácie v oblasti hospodárenia s peniazmi (sporenie, zhodnocovanie financií, poistenie, investovanie)

3. Zapojenie do pracovného procesu:

* stáž u partnerskej firmy
* zamestnanie na plný alebo čiastočný úväzok

**Podporné videá:**

[www.oplympic.cz](http://www.oplympic.cz/)

<https://www.youtube.com/watch?v=8lDNnMFJ_38&feature=youtu.be>

<https://www.youtube.com/watch?v=9M4jLMzEsIU&feature=youtu.be>